เมื่อก่อนทำงานพีอาร์ค่ะกินเหล้าทุกวัน มีอะไรกันกับแฟนอาทิตย์ล่ะ2-3ครั้ง ประจำเดือนไม่มา2เดือนค่ะ ซื้อที่ตรวจมาตรวจขึ้นขีดแดง2ขีด แต่ไม่มีอาการอาเจียน ไม่เหม็นกลิ่น ของเปรี้ยวซื้อมากินได้นิดเดียวค่ะ แล้วประสบอุบัติเหตุรถลงคลอง นั่งตกเก้าอี้ก็มีค่ะ ตอนนี้งงมากค่ะว่าท้องหรือไม่ท้อง
สวัสดีค่ะ หากได้ตรวจหาการตั้งครรภ์อย่างถูกต้อง และอ่านผลหลังการทดสอบภายในไม่เกิน5นาที แล้วพบขึ้น2ขีด ก็แสดงว่าน่าจะมีการตั้งครรภ์เกิดขึ้นค่ะ ซึ่งในผู้หญิงบางราย อาจไม่มีอาการต่างๆ ของการตั้งครรภ์เกิดขึ้นก็ได้ค่ะดังนั้น แนะนำควรรีบหาเวลาไปพบแพทย์เพื่อทำการฝากครรภ์โดยเร็ว และในช่วงนี้ ก็ควรระมัดระวังการเกิดอุบัติเหตุต่างๆ ไม่เล่นกีฬาผาดโผน ไม่ออกกำลังกายมากไป ไม่ทำงานหนัก และเลือกทานเฉพาะอาหารที่มีประโยชน์ ไม่ดื่มชา กาแฟ และงดการดื่มแอลกอฮอล์ทุกชนิดค่ะรวมถึงไม่ทานยาและอาหารเสริมต่างๆ และนอนหลับพักผ่อนให้เพียงพอสำหรับการที่ประสบอุบัติเหตุทางรถและการตกเก้าอี้ หากไม่ได้มีเลือดออกจากช่องคลอด หรือไม่มีปวดท้องน้อยที่รุนแรง ก็ไม่ได้อันตรายอะไรค่ะ